
ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κανονισμός Καταστάσεως των Μεσολαβητών και Διαιτητών τον 


Οργανισμού Μεσολάβησης και Διαιτησίας. 1 

Τροποποίηση τον Οργανισμού Εσωτερικής Υπηρεσίας της Κοινότη¬ 
τας Επανομής Ν. Θεσσαλονίκης. 2 

Σύσταση ίδιον Νομικού Προσώπον στην κοιν. Ιονλίδας Ν. Κοκλά- 
δων με την επωννμία «Σχολική Επιτροπή Γνμνασίον με τάξεις 

Λνκείον Κέας.. 3 

Σύσταση ίδιον Νομικού Προσώπον στην κοιν. Αντιπάρον Ν. Κνκλά- 
δων με την επωννμία «Σχολική Επιτροπή Γνμνασίον Αντιπά¬ 
ρον».,... 4 

Σνγχώνενση των Νομικών Προσώπων «6η Ενιαία Σχολική Επι¬ 
τροπή δον Δ.Σ. και 22ον Δ.Σ. και Σχολική Επιτροπή 20ον Νη- 

πιαγωγείου» Ν. Μαγνησίας. 5 

Σύσταση ίδιον Νομικού Προσώπον στην Κοιν. Αγίας Κνριακής Ν. 
Τρικάλων με την επωννμία «Σχολική Επιτροπή τον Δημοτικού 
Σχολείον και Νηπιαγωγείον της Κοινότητας Αγίας Κνρια- 

χής». 6 

Κύρωση αναδασμού αγροκτήματος Βατολάκον Ν. Χανιών. 7 

Υπαγωγή προσωπικού Κοιν. Έλοος στις διατάξεις τον Ν. 1188/ 

1981.. 8 

Σύσταση ίδιον Νομικού Προσώπον στο Δήμο Ψαρών Ν. ΧίοΟ με την 
επωννμία «Ενιαία Σχολική Επιτροπή Γνμνασίον και Λνκείον 

Ψαρών». 9 

Σύσταση ίδιον Νομικού Προσώπον στην Κοινότητα Σπαρτούντας Ν. 
Χίον με την επωννμία «Σχολική Επιτροπή Δημοτικού Σχολείον 
Σπαρτούντας». 10 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 96826 (1) 


Κανονισμός Καταστάσεως των Μεσολαβητών και Διαιτητών τον Ορ¬ 
γανισμού Μεσολάβησης και Διαιτησίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας νπόψη: 

1. Τις διατάξεις της παρ. 2 τον άρθρον 18 τον Ν. 1876/90 (27/Α/ 
8.3.90). 

2. Τις διατάξεις τον Ν. 1558/85 «Κνβέρνηση και Κνβερνητικά Όρ¬ 
γανά». 

3. Το αριθ. 36/24.7.91 Πρακτικό σννεδρίασης τον Δ.Σ. τον Οργα¬ 
νισμού Μεσολάβησης και Διαιτησίας. 

4. Το αριθ. 192/1.8.91 έγγραφο τον Αναπληρωτή Προέδρον τον 
Οργανισμού Μεσολάβησης και Διαιτησίας, αποφααίζονμε: 

1. Να δημοσιενθεί στην Εφημερίδα της Κνβέρνησης ο κατωτέρω 
Κανονισμός Καταστάσεως των Μεσολαβητών και Διαιτητών τον 
Ο.ΜΕ.Δ., τον οποίον το περιεχόμενο έχει ως εξής: 


ΚΑΝΟΝΙΣΜΟΣ ΚΑΤΑΣΤΑΣΕΩΣ ΤΩΝ 
ΜΕΣΟΛΑΒΗΤΩΝ ΚΑΙ ΔΙΑΙΤΗΤΩΝ ΤΟΥ Ο.ΜΕ.Δ. 

Άρθρο Ιο 

Αντικείμενο τον Κανονισμού 

Ο παρών Κανονισμός ρνθμίζει το καθεστώς των Μεσολαβητών και 
Διαιτητών, τα δικαιώματα και τις νποχρεώσεις τονς καθώς και τονς 
κανόνες και όρονς άσκησης τον λειτονργήματός τονς. 

Άρθρο 2ο 

Ειδικό Σώμα Μεσολαβητών - Διαιτητών 

^ 1. Για την προσφορά νπηρεσιών μεσολάβησης και διαιτησίας με 
σκοπό την επίλνση σολλογικών διαφορών εργασίας, κατά τα οριζόμενα 
από το νόμο, σονιστάται στα πλαίσια τον Ο.ΜΕ.Δ. ειδικό Σώμα Μεσο¬ 
λαβητών και Διαιτητών, από πρόσωπα ποο προσλαμβάνονται από το 
Δ.Σ. τον Οργανισμού. 

2. Οι διαιτητές επιλέγονται από τονς μεσολαβητές με απόφαση τον 
Δ.Σ. τον Οργανισμού. Οι διαιτητές είναι δννατό να ασκούν καθήκοντα 
μεσολαβητή. 

3. Ο ανώτατος αριθμός θέσεων μεσολαβητών, αποκλειστικής ή μη 
απασχόλησης, είναι πενήντα (50) για όλη τη Χώρα από τονς οποίονς 
μέχρι είκοσι (20) είναι δννατό να είναι και διαιτητές. 

4. Με απόφαση τον Δ.Σ. τον Οργανισμού μπορεί να προβλεφθεί γεω¬ 
γραφική ανά την Χώρα κατανομή των μεσολαβητών και διαιτητών. Ο 
ορισμός μεσολαβητών και διαιτητών ως κατ’ αρχήν αρμοδίων για τις 
οποθέαεις ορισμένης γεωγραφικής περιφέρειας έχει καθαρά ενδεικτικό 
χαρακτήρα και δεν περιορίζει τα μέρη κατά την επιλογή ή την κλήρωση 
για το πρόσωπο τον μεσολαβητή - διαιτητή. 

5. Το Ειδικό Σώμα Μεσολαβητών και Διαιτητών σννέρχεται για θέ¬ 
ματα ποο αφορούν την άσκηση τον λειτοοργήματος των μελών τον και 
οποβάλλει τις γνώμες τον είτε αντεπαγγέλτως είτε μετά από πρό¬ 
σκληση τον Δ.Σ. τον Οργανισμού. 

Άρθρο 3ο 

Πρόσληψη Μεσολαβητών και Διαιτητών 

1. Η πρόσληψη των Μεσολαβητών και Διαιτητών γίνεται με βάση 
τις διατάξεις τον Ν. 1876/90, τις λοιπές σχετικές διατάξεις, τις διατά¬ 
ξεις τον παρόντος Κανονισμού και τις εκάστοτε αποφάσεις τον Δ.Σ. τον 
Οργανισμού. 

2. Το Δ.Σ. τον Οργανισμού αποφασίζει, κατά την κρίση τον, για τον 
ακριβή αριθμό θέσεων Μεσολαβητών και Διαιτητών πον θα πληρώνο¬ 
νται με κάθε προκήρνξη στα πλαίσια τον νόμον, των σχετικών διαταγ¬ 
μάτων και λοιπών διατάξεων και τον παρόντος Κανονισμού. 

3. Η επλογή και πρόσληψη των Μεσολαβητών και Διαιτητών γίνε¬ 
ται από το Δ.Σ. μετά από δημόσια προκήρνξη. 

4. Το Δ.Σ. τον Οργανισμού: 

α) Καθορίζει το περιεχόμενο και τον τρόπο δημοσίενσης της προκή- 
ρνξης. 

β) Μελετά τονς φακέλλονς των οποψηφίων. 

γ) Καλεί σε σννέντεοξη όσονς από αντούς κρίνει απαραίτητο και επι- 

λέγει τους καταλληλότερους κατά την ελεύθερη κρίση του λαμβάνοντας 
υπόψη και τις διατάξεις του παρόντος Κανονισμού. 

5. Οι αποφάσεις του Δ.Σ. για την πρόσληψη ή την ανανέωση της θη¬ 
τείας Μεσολαβητών και Διαιτητών λαμβάνονται με ειδική πλειοψηφία 
τριών τετάρτων (3/4) του συνόλου των μελών του. 

6. Η πρόσληψη των Μεσολαβητών και Διαιτητών πραγματοποιείται 
με τη σύναψη έγγραφης σύμβασης παροχής ανεξάρτητων υπηρεσιών με 
τον Οργανισμό. Η σύμβαση, που μπορεί να προβλέπει αποκλειστική ή 
μη απασχόληση, έχει τριετή (3ετή) διάρκεια και μπορεί να ανανεωθεί, 
εφόσον κατά την κρίση του Δ.Σ. του Οργανισμού η θητεία του εν λόγω 
Μεσολαβητή - Διαιτητή υπήρξε επιτυχής σύμφωνα με τα ειδικότερα ορι¬ 
ζόμενα στον παρόντα Κανονισμό. Με την ίδια απόφαση καθορίζεται και 
ο αριθμός των επιλαχόντων. 

Άρθρο 4ο 

Προσόντα και Ασυμβίβαστα 
των Μεσολαβητών και Διαιτητών 

1. Οι Μεσολαβητές και Διαιτητές πρέπει: 

α) Να έχουν συμπληρώσει το 30ό έτος της ηλικίας τους και εφόσον 
είναι άρρενες να έχουν εκπληρώσει τις στρατιωτικές τους υποχρεώσεις ή 
να έχουν νόμιμα απαλλαγεί από αυτές. 

β) Να είναι κάτοχοι πτυχίου Α.Ε.Ι. (Νομικών ή Οικονομικών ή συνα¬ 
φών προς το αντικείμενο Σπουδών). 

γ) Να έχουν αποδεδειγμένη εμπειρία σε θέματα εργασιακών σχέ¬ 
σεων. 

δ) Να μην είναι μέλη Δ.Σ. συνδικαλιστικών οργανώσεων εργαζομέ¬ 
νων και εργοδοτών. 

ε) Να μη βαρύνονται με πειθαρχικές ποινές από την επαγγελματική, 
επιστημονική ή συνδικαλιστική τους οργάνωση. 

2. Κατά την επιλογή των υποψηφίων Μεσολαβητών - Διαιτητών 
αποδίδεται ιδιαίτερη σημασία στην εμπειρία στην επίλυση συλλογικών 
διαφορών εργασίας, στην οργάνωση εργασιακών σχέσεων σε επιχειρή¬ 
σεις και στη διεξαγωγή συλλογικών διαπραγματεύσεων. Επίσης, για 
την αξιολόγηση των υποψηφίων Μεσολαβητών και Διαιτητών λαμβά- 
νεται υπόψη η ύπαρξη μεταπτυχιακών τίτλων σπουδών ή δημοσιεύ¬ 
σεων, σχετικών με το αντικείμενο. 

Δεν επιλέγονται πρόσωπα τα οποία κατά την κρίση του Δ.Σ. του Ορ¬ 
γανισμού εκπροσωπούν συμφέροντα ιδιωτικών επιχειρήσεων, συνδικα¬ 
λιστικών οργανώσεων, του δημοσίου και φορέων του ευρύτερου δημό¬ 
σιου τομέα. 

3. Μεσολαβητές - Διαιτητές δεν πρέπει να έχουν καταδικασθεί σε 
ποινή στερητική των πολιτικών τους δικαιωμάτων ή σε οποιαδήποτε 
ποινή για κλοπή, υπεξαίρεση (κοινή ή εν υπηρεσία), απάτη, εκβίαση, 
πλαστογραφία, απιστία, δωροδοκία, καταπίεση, απιστία περί την υπη¬ 
ρεσία, παράβαση καθήκοντος, εγκλήματα κατά των ηθών, συκοφαντική 
δυσφήμιση, ψευδορκία, ψευδή καταμήνυση, λιποταξία, εγκλήματα περί 
το νόμισμα και ψευδή υπεύθυνη δήλωση. 

Επίσης, δεν προσλαμβάνεται υπόδικος που έχει παραπεμφθεί με τε¬ 
λεσίδικο βούλευμα, για κακούργημα ή για κάποιο από τα αναφερόμενα 
στο προηγούμενο εδάφιο πλημμελήματα. Η παραγραφή αδικήματος, 
εφόσον έχει ήδη διαταχθεί η παραπομπή με τελεσίδικο βούλευμα, η 
αποκατάσταση, η αμνηστία και η χάρη, παρά την άρση των συνεπειών, 
δεν αίρουν το παραπάνω αναφερόμενο κώλυμμα. 

Επίσης, δεν προσλαμβάνεται αυτός ο οποίος τελεί υπό απαγόρευση ή 
δικαστική αντίληψη. 

Άρθρο 5ο 

Κώδικας Δεοντολογίας 
των Μεσολαβητών και Διαιτητών 

1. Οι Μεσολαβητές και Διαιτητές ασκούν δημόσιο λειτούργημα χω¬ 
ρίς να έχουν την ιδιότητα του δημοσίου υπαλλήλου και απλαμβάνουν 
πλήρους ανεξαρτησίας κατά την εκτέλεση των καθηκόντων τους. 

2. Οι Μεσολαβητές και Διαιτητές κατά τη διάρκεια της θητείας τους 
δεν επιτρέπεται να αναλαμβάνουν υποθέσεις μεσολάβησης ή διαιτησίας 
εκτός από αυτές που τους ανατίθενται από τον Οργανισμό. 

3. Οι Μεσολαβητές και Διαιτητές οφείλουν: 

α) Να διαφυλάσσουν και προάγουν το κύρος, την αξιοπιστία και γε¬ 
νικά τα συμφέροντα του Ο.ΜΕ.Δ. 

β) Να εκτελούν τα καθήκοντά τους με αντικειμενικότητα, συνέπεια 
και επιμέλεια. Να τηρούν και να επιδεικνύουν ανεξαρτησία, αμεροληψία 
και ισότιμη συμπεριφορά προς τα μέρη. Να διεκπεραιώνουν τις υποθέ¬ 


σεις χωρίς παρέλκυση μέσα σε εύολογο χρονικό διάστημα και στις προ¬ 
θεσμίες του νόμου. 

γ) Να αναπτύσσουν την αναγκαία πρωτοβουλία κατά την εκτέλεση 
των καθηκόντων τους και ταυτόχρονα να τηρούν τους Κανόνες που θε¬ 
σπίζει το Δ.Σ. του Οργανισμού. Να αποφεύγουν αυθαίρετες κρίσεις και 
να εκδίδουν πλήρως αιτιολογημένες και επιστημονικά τεκμηριωμένες 
αποφάσεις. 

δ) Να τηρούν εχεμύθεια σε σχέση με όσα πληροφορούνται κατά την 
άσκηση των καθηκόντων τους. 

ε) Να επιδεικνύουν πλήρη ετοιμότητα για την ανάληψη των καθηκό¬ 
ντων τους και την παρακολούθηση επιμορφωτικών δραστηριοτήτων. 

στ) Να δηλώνουν τα ασυμβίβαστα που έχουν. Επίσης, να ζητούν την 
εξαίρεσή τους από την κλήρωση είτε επειδή εξαρτούν άμεσο συμφέρον 
από την έκβαση ορισμένης συλλογικής διαφοράς εργασίας είτε επειδή 
λόγω ειδικών συνθηκών κρίνουν ότι στη συγκεκριμένη διαφορά δεν μπο¬ 
ρούν να ασκήσουν τα καθήκοντά τους με αντικειμενικότητα και ανεξαρ¬ 
τησία. Για την αίτηση αυτοεξαίρεσης αποφασίζει το Δ.Σ. του Οργανι¬ 
σμού. 

ζ) Να παρακολουθούν τα εκπαιδευτικά σεμινάρια, καθώς και κάθε 
άλλη διαδικασία και δραστηριότητα εκπαίδευσης ή επιμόρφωσης που 
καθορίζει το Δ.Σ. του Ο.ΜΕ.Δ. 

η) Να παρακολουθούν, να ενημερώνονται και να μελετούν τις εξελί¬ 
ξεις στις εργασιακές σχέσεις, στις συνδικαλιστικές οργανώσεις των ερ¬ 
γαζομένων και των εργοδοτών καθώς και σε θέματα των επιχειρήσεων. 

θ) Να τηρούν πλήρη στοιχεία και να υποβάλουν στον Οργανισμό τους 
φακέλλους των υποθέσεων που αναλαμβάνουν. Επίσης, στο τέλος κάθε 
ημερολογιακού έτους να υποβάλουν προς το Δ.Σ. του Οργανισμού εμπε¬ 
ριστατωμένες εκθέσεις σχετικά με τις υποθέσεις που κάθε ένας από αυ¬ 
τούς χειρίστηκε, τα προβλήματα που αντιμετώπισε, τις προτάσεις που 
υπέβαλε, τις αποφάσεις που εξέδωσε, την εξέλιξη της κάθε υπόθεσης, 
την εμπειρία που απέκτησε καθώς και τις τυχόν παρατηρήσεις του. 

ι) Να μη δέχονται παροχές ή οποιαδήποτε υλική εύνοια από οποιοδή- 
ποτε από τα μέρη της συλλογικής διαφοράς. 

ια) Να διαφυλάσσουν το κύρος των συναδέλφων τους αποφεύγοντας 
κρίσεις και σχόλια για το έργο τους. Επίσης, να αποφεύγουν κάθε αθέ¬ 
μιτο μέσο ή δραστηριότητα προκειμένου να εξασφαλίζουν την προτίμηση 
των μερών έναντι άλλων συναδέλφων τους για την ανάληψη υποθέσεων. 

ιβ) Να τηρούν τους όρους της σύμβασής τους, το νόμο και τον παρό¬ 
ντα Κανονισμό. 

Άρθρο 6ο 

Διαδικασία επιλογής 
Μεσολαβητών - Διαιτητών 

1. Κοινή συμφωνία των μερών. 

α) Σαράντα οκτώ (48) ώρες μετά την υποβολή της αίτησης για την 
παροχή υπηρεσιών μεσολάβησης ή διαιτησίας καλούνται τα μέρη να 
προσέλθουν σε καθορισμένη ώρα για την επιλογή μεσολαβητή - διαι¬ 
τητή και του αναπληρωτή του. Τα μέρη της συλλογικής διαφοράς, τα 
οποία με σχετική αίτησή τους προσφεύγουν στον Οργανισμό, έχουν την 
ευχέρεια να ορίσουν με κοινή γραπτή συμφωνία το Μεσολαβητή ή Διαι¬ 
τητή της επιλογής τους από το Ειδικό Σώμα Μεσολαβητών - Διαιτη¬ 
τών. Εάν τα μέρη δεν συμφωνήσουν σε ένα συγκεκριμένο πρόσωπο 
έχουν τη δυνατότητα αποσυρρόμενα σε ιδιαίτερο χώρο να επιλέξουν μέ¬ 
χρι τρεις (3) Μεσολαβητές - Διαιτητές από το Σώμα. 

Την επιλογή τους αυτή τα μέρη ανακοινώνουν προς τον Οργανισμό 
με κοινή γραπτή συμφωνία. Στην παραπάνω γραπτή συμφωνία καθορί¬ 
ζεται και ο τρόπος λήψεως της απόφασης. Η κατάρτιση των παραπάνω 
γραπτών συμφωνιών προϋποθέτει ότι τα μέρη έχουν ικανότητα σύναψης 
συλλογικών συμβάσεων εργασίας και έγκυρη για το σκοπό αυτό εξου¬ 
σιοδότηση από τους φορείς τους. 

β) Η γραπτή συμφωνία του προηγουμένου εδαφίου κατατίθεται στη 
Γραμματεία του Οργανισμού Μεσολάβησης και Διαιτησίας και ο μεσο¬ 
λαβητής - διαιτητής (ή οι μεσολαβητές - διαιτητές) που ορίστηκε δεν 
αναλαμβάνει το έργο του πριν του δοθεί γραπτή σχετική εντολή από τον 
Πρόεδρο του Οργανισμού ή άλλο εξουσιοδοτημένο εκπρόσωπό του. 

γ) Η αμοιβή των μεσολαβητών - διαιτητών που επιλέγονται με κοινή 
συμφωνία των μερών καθορίζεται σύμφωνα με τις διατάξεις του παρό¬ 
ντος Κανονισμού. Σε περίπτωση επιλογής περισσοτέρων του ενός μεσο¬ 
λαβητών - διαιτητών η αμοιβή των πέραν του ενός μεσολαβητών - διαι¬ 
τητών βαρύνει εξ ολοκλήρου τα μέρη της συλλογικής διαφοράς, τα 
οποία καταβάλλουν την σχετική δαπάνη στον Οργανισμό Μεσολάβησης 
και Διαιτησίας. 

2. Εφόσον δεν υπάρχει η κατά την παρ. 1 κοινή γραπτή συμφωνία 
ισχύουν τα προβλεπόμενα από το νόμο και ειδικότερα τα εξής: 

α. Κλήρωση. 

Η κλήρωση πραγματοποιείται στα κεντρικά ή περιφερειακά γραφεία 
του Οργανισμού ενώπιον των ενδιαφερομένων μερών και του Προέδρου 
του Οργανισμού ή εξουσιοδοτημένου μέλους του Δ.Σ. και ενός υπαλλή¬ 
λου του Οργανισμού, που ασκεί καθήκοντα γραμματέα. 

β. Η κλήρωση του μεσολαβητή - διαιτητή και του αναπληρωτή του 
γίνεται μεταξύ όλων των μεσολαβητών - διαιτητών. Από την κληρω¬ 
τίδα αφαιρούνται: 

- τα ονόματα των μεσολαβητών - διαιτητών που υπέβαλαν αίτηση αυ¬ 
τοεξαίρεσης σύμφωνα με το άρθρο 5 παρ. 3 εδάφ. στ' του παρόντα Κα¬ 
νονισμού και η αίτηση έγινε δεκτή με απόφαση του Δ.Σ. του Ο.ΜΕ.Δ. 

- σε περίπτωση δεύτερης (2ης) και τρίτης (3ης) κλήρωσης τα ονόματα 
των μεσολαβητών και διαιτητών που κληρώθηκαν αλλά δεν έγιναν 
αποδεκτοί από τα μέρη σύμφωνα με το επόμενο εδάφιο γ. 

- τα ονόματα των μεσολαβητών που χειρίσθηκαν και την ίδια υπόθεση 
κατά τη διαδικασία της μεσολάβησης. 

γ. Μετά την κλήρωση ο Πρόεδρος του Οργανισμού ή το εξουσιοδοτη¬ 
μένο μέλος του Δ.Σ. ρωτά κάθε ένα από τα ενδιαφερόμενο μέρη, χωρι¬ 
στά, αν αποδέχονται τον μεσολαβητή - διαιτητή, που κληρώθηκε. Αν 
κάποιο από τα μέρη δηλώσει ότι δεν αποδέχεται το πρόσωπο του μεσο¬ 
λαβητή - διαιτητή, τότε η κλήρωση επαναλαμβάνεται. 

Μετά τη δεύτερη κλήρωση ο Πρόεδρος του Οργανισμού ή το εξουσιο¬ 
δοτημένο μέλος του Δ.Σ. ρωτά το μέρος εκείνο που δεν απέκλεισε τον 
μεσολαβητή - διαιτητή κατά την πρώτη κλήρωση, αν αποδέχεται τον 
μεσολαβητή - διαιτητή που κληρώθηκε κατά τη δεύτερη κλήρωση. Αν 
το μέρος αυτό δηλώσει ότι δεν αποδέχεται το πρόσωπο του μεσολαβητή 

- διαιτητή, τότε η κλήρωση επαναλαμβάνεται για τρίτη και τελευταία 
φορά. Το αποτέλεσμα της τρίτης κλήρωσης είναι δεσμευτικό και για τα 
δύο μέρη. 

δ. Πρακτικό κλήρωσης. 

Μετά την ολοκλήρωση της διαδικασίας της κλήρωσης συντάσσεται 
πρακτικό, στο οποίο αναγράφονται η ημερομηνία, τα ονόματα των προ¬ 
σώπων που παραβρέθηκαν κατά την κλήρωση, το αν έγινε δεύτερη ή 
και τρίτη κλήρωση, τα ονόματα των κληρωθέντων μεσολαβητών - διαι¬ 
τητών, το όνομα του μεσολαβητή - διαιτητή που έγινε αποδεκτός από 
την πρώτη ή δεύτερη κλήρωση ή που προέκυψε από την τρίτη κλήρωση 
καθώς και η ανάληψη καθηκόντων από τον μεσολαβητή - διαιτητή. 

Άρθρο 7ο 

Διαδικασία Μεσολάβησης 

1. Ο μεσολαβητής οφείλει να αναλάβει καθήκοντα αμέσως μόλις του 
δοθεί εντολή από το Δ.Σ. ή το εξουσιοδοτημένο από αυτό πρόσωπο. 
Οφείλει, επίσης, να συντάξει αμέσως και να καταθέσει στον Οργανισμό 
πρακτικό ανάληψης καθηκόντων. 

2. Ο μεσολαβητής, κατά την κρίση του, καλεί τα μέρη σε συζητήσεις, 
προβαίνει σε κατ’ ιδίαν ακρόαση αυτών, σε εξετάσεις προσώπων, σε 
πραγματογνωμοσύνη ή σε οποιαδήποτε έρευνα σχετική με τους όρους 
εργασίας ή την οικονομική κατάσταση της επιχείρησης, του κλάδου 
κ.λπ. συνεπικουρούμενος από πραγματογνώμονες της επιλογής του, 
από τους συνεργαζόμενους με τον Οργανισμό. 

3. Αν τα μέρη δεν καταλήξουν σε συμφωνία μέσα σε είκοσι (20) ημε¬ 
ρολογιακές ημέρες, ο μεσολαβητής έχει δικαίωμα να υποβάλει σε αυτά 
δική του πρόταση, την οποία κοινοποιεί ταυτόχρονα στον Οργανισμό. 

Αν τα μέρη δεν γνωστοποιήσουν την αποδοχή της πρότασης του με¬ 
σολαβητή μέσα σε πέντε (5) ημέρες από την κοινοποίησή της, θεωρείται 
ότι την απέρριψαν. 

Η αποδοχή ή η απόρριψη της πρότασης δηλώνεται στο μεσολαβητή 
και κοινοποιείται στο άλλο μέρος. 

Η πρόταση του μεσολαβητή είναι δυνατόν να δημοσιοποιείται από 
τον ίδιο. 

Εφόσον η πρόταση γίνει δεκτή, καλούνται τα ενδιαφερόμενα μέρη 
από τον μεσολαβητή να την υπογράψουν, οπότε αυτή εξομοιώνεται με 
συλλογική σύμβαση εργασίας και εφαρμόζονται κατ’ αναλογία όλες οι 
διατάξεις για τις συλλογικές συμβάσεις εργασίας. 

4. Με το κλείσιμο κάθε υπόθεσης ο μεσολαβητής υποχρεούται να 
υποβάλει στην αρμόδια υπηρεσία του Οργανισμού τον πλήρη φάκελλο 
της υπόθεσης καθώς και αναλυτική έκθεση για την εξέλιξή της. 


Άρθρο 8ο 

Διαδικασία Διαιτησίας 

1. Ο Διαιτητής οφείλει να αναλάβει τα καθήκοντά του το αργότερο 
εντός πέντε (5) ημερών από τη σύνταξη του πρακτικού επιλογής και 
ανάληψης καθηκόντων. 

2. Ο διαιτητής μελετά όλα τα στοιχεία και πορίσματα που συγκε¬ 
ντρώθηκαν στο στάδιο της μεσολάβησης. Επίσης, κατά την κρίση του, 
καλεί τα μέρη σε συζητήσεις, προβαίνει σε κατ’ ιδίαν ακρόαση αυτών, σε 
εξετάσεις προσώπων, σε πραγματογνωμοσύνη ή σε οποιαδήποτε έρευνα 
σχετική με τους όρους εργασίας ή την οικονομική κατάσταση της επιχεί¬ 
ρησης, του κλάδου κ.λπ. συνεπικουρούμενος από πραγματογνώμονες 
της επιλογής του, από τους συνεργαζόμενους με τον Οργανισμό. 

3. Η διαιτητική απόφαση εκδίδεται σε δέκα (10) ημέρες από την ανά¬ 
ληψη των καθηκόντων του διαιτητή, αν προηγήθηκε μεσολάβηση, και 
σε διάστημα τριάντα (30) ημερών αν δεν προηγήθηκε. 

Η απόφαση του διαιτητή εξομοιώνεται με συλλογική σύμβαση εργα¬ 
σίας και ισχύει από την επόμενη της υποβολής της αίτησης για μεσολά- 
βηση. 

Άρθρο 9ο 

Αμοιβή των Μεσολαβητών και Διαιτητών 

1. Οι μεσολαβητές και διαιτητές δικαιούνται αμοιβής από τον Οργα¬ 
νισμό ανά υπόθεση. Η αμοιβή αυτή κλιμακώνεται με βάση: 

α) Το είδος της συλλογικής διαφοράς εργασίας (Εθνική, Κλαδική, 
επιχειρησιακή, ομοιοεπαγγελματική, τοπική). 

β) Τον αριθμό των εργαζομένων που δεσμεύονται από την Συλλογική 
Σύμβαση Εργασίας (Σ.Σ.Ε.). 

γ) Τον αριθμό αιτημάτων της συλλογικής διαφοράς. 

δ) Την πολυπλοκότητα της συλλογικής διαφοράς. 

Με απόφαση του Δ.Σ. του Οργανισμού εξειδικεύονται τα παραπάνω 
κριτήρια, καθορίζονται οι επιμέρους συντελεστές που προσδιορίζουν το 
ύψος της αμοιβής καθώς και τα αντίστοιχα ποσά. 

2. α) Η αμοιβή του μεσολαβητή θα προσαυξάνεται αν με τη μεσολά¬ 
βησή του η συλλογική διαφορά οδηγήθηκε σε λύση. 

Προσαύξηση καταβάλλεται, επίσης, και στο Διαιτητή εφόσον επιλέ- 
χθηκε και από τα δύο μέρη. 

β) Στο τέλος κάθε χρόνου θα χορηγείται ειδικό πριμ στους Μεσολα¬ 
βητές και Διαιτητές που επιλέχθηκαν από τα δύο μέρη αρκετές φορές. 

Τα ποσοστά των προσαυξήσεων, η τυχόν κλικάκωσή τους καθώς και 
τα ετήσια πριμ και οι προϋποθέσεις χορήγησής τους θα καθορίζονται με 
αποφάσεις του Δ.Σ. του Οργανισμού. 

3. Με απόφαση του Δ.Σ. του Ο.ΜΕ.Δ. είναι δυνατόν να χορηγείται 
στους Μεσολαβητές και Διαιτητές αμοιβή κατά μήνα εφόσον παρέχουν 
αποκλειστικά τις υπηρεσίες τους στον Οργανισμό. 

4. Οι Μεσολαβητές και Διαιτητές, που μετακινούνται στο εσωτερικό 
της χώρας ή το εξωτερικό για λόγους υπηρεσιακούς, δικαιούνται οδοι¬ 
πορικών εξόδων και αποζημίωσης, το ύψος της οποίας καθορίζεται με 
απόφαση του Δ.Σ. του Οργανισμού. 

5. Οι μεσολαβητές και διαιτητές, οι οποίοι με απόφαση του Δ.Σ. του 
Ο.ΜΕ.Δ. παρακολουθούν σεμινάρια, που οργανώνει ή στα οποία συμμε¬ 
τέχει ο Οργανισμός, για την εκπαίδευση ή επιμόρφωσή τους σχετικά με 
το αντικείμενο τ<5υ λειτουργήματος τους, λαμβάνουν αποζημίωση, το 
ύψος και οι προϋποθέσεις χορήγησης της οποίας καθορίζονται με από¬ 
φαση του Δ.Σ. του Οργανισμού. 

Άρθρο 10ο 

Αξιολόγηση των Μεσολαβητών και Διαιτητών 

1. Για την αξιολόγηση του έργου, των ικανοτήτων και της κατάρτι¬ 
σης των μεσολαβητών και διαιτητών συντάσσονται κάθε χρόνο από το 
Δ.Σ. του Ο.ΜΕ.Δ ατομικά φύλλα αξιολόγησης. Τα κριτήρια, οι συντελε¬ 
στές βαρύτητας, η διαδικασία και κάθε άλλη σχετική με την σύνταξή 
τους λεπτομέρεια καθορίζεται με απόφαση του Δ.Σ. του Οργανι¬ 
σμού. 

2. Για τη σύνταξη του φύλλου της ετήσιας αξιολόγησης κάθε μεσολα¬ 
βητή και διαιτητή λαμβάνονται υπόψη οι φάκελλοι των υποθέσεων που 
χειρίσθηκε, οι ετήσιες συγκεντρωτικές εκθέσεις του, ο βαθμός ετοιμότη¬ 
τας και ανταπόκρισης στην ανάληψη υποθέσεων, η παρακολούθηση επι¬ 
μορφωτικών σεμιναρίων, οι τυχόν αναληφθείσες πρωτοβουλίες σχετικές 
με το έργο του Οργανισμού καθώς και κάθε άλλο στοιχείο που κρίνει το 
Δ.Σ. του Ο.ΜΕ.Δ. 

3. Οι αποφάσεις του Δ.Σ. του Οργανισμού, που αφορούν την ετήσια 
αξιολόγηση της απόδοσης των Μεσολαβητών χαι Διαιτητών, λαμβάνο- 
νται με πλειοψηφία τουλάχιστον επτά (7) θετικών ψήφων. 

Άρθρο 11ο 

Πειθαρχικά αδικήματα - Πειθαρχική διαδικασία 

1. Κάθε υπαίτια πράξη ή παράλειψη που παραβιάζει τον Κώδικα δε¬ 
οντολογίας και τον παρόντα Κανονισμό αποτελεί πειθαρχικό αδίκημα. 
Το Δ.Σ. του Οργανισμού εξετάζει τα πειθαρχικά αδικήματα των μεσο¬ 
λαβητών - διαιτητών είτε αυτεπάγγελτα είτε μετά από γραπτή αναφορά 
ενός τουλάχιστον από τα μέρη της συλλογικής διαφοράς. Το Δ.Σ. ορίζει 
από τα μέλη του εισηγητή ή εισηγητές που υποβάλουν γραπτή εισή- 
γηση. 

2. Το Δ.Σ. του Οργανισμού καλεί τον μεσολαβητή - διαιτητή, κατά 
του οποίου κινείται πειθαρχική διαδικασία, να δώσει εντός δέκα (10) 
ημερών εξηγήσεις ενώπιον του σε καθορισμένη ημέρα και ώρα και να 
προσκομίσει οποιοδήποτε στοιχείο διαθέτει σχετικά με την εξεταζόμενη 
πράξη ή παράλειψή του. 

3. Το Δ.Σ. του Οργανισμού κατά την συζήτηση της υπόθεσης μελετά 
την εισήγηση του εισηγητή ή των εισηγητών, εξετάζει μάρτυρες, έγ¬ 
γραφα ή άλλα αποδεικτικά στοιχεία, μπορεί να διατάσσει πραγματο¬ 
γνωμοσύνη και οτιδήποτε άλλο θεωρεί αναγκαίο για την εκτίμησή της. 

Άρθρο 12ο 

Πειθαρχικές Ποινές 

1. Οι πειθαρχικές ποινές είναι: 

α) Προφορική ή γραπτή παρατήρηση. 

β) Προσωρινή αναστολή μέχρι έξι (6) μήνες. 

γ) Οριστική διακοπή της σχέσης ανεξαρτήτων υπηρεσιών. 

2. α) Η πειθαρχική ποινή αντιστοιχεί στη βαρύτητα του πειθαρχικού 
αδικήματος, και στο βαθμό υπαιτιότητας του μεσολαβητή - διαιτητή: Η 
υποτροπή στο ίδιο ή άλλο πειθαρχικό αδίκημα συνιστά ιδιαίτερα επιβα- 
ρυντική περίσταση. 

β) Η ποινή της προφορικής ή γραπτής παρατήρησης επιβάλλεται με 
πλειοψηφία τουλάχιστον επτά (7) μελών του Δ.Σ. του Οργανισμού. 

Η ποινή της προσωρινής αναστολής και της οριστικής διακοπής της 
σχέσης ανεξαρτήτων υπηρεσιών επιβάλλεται με πλειοψηφία τριών τε¬ 
τάρτων (3/4) του συνόλου των μελών του Δ.Σ. του Οργανισμού. 

γ) Στον Οργανισμό διατηρείται βιβλίο, όπου καταγράφονται οι πει¬ 
θαρχικές ποινές. Στην σχετική εγγραφή γίνεται σύντομη περιγραφή του 
πειθαρχικού αδικήματος και της απόφασης του Δ.Σ. του Οργανισμού με 
αναφορά στη γνώμη της πλειοψηφίας και της τυχόν μειοψηφίας των με¬ 
λών του Δ.Σ. του Οργανισμού. 

Άρθρο 12ο 

Τελικές Διατάξεις 

1. Με απόφαση των τριών τετάρτων (3/4) του συνόλου των μελών 
του Δ.Σ. του Οργανισμού μπορεί να τροποποιείται ο παρών Κανονισμός. 
Σε περίπτωση μερικής αναθεώρησης ή τροποποίησης του Κανονισμού 
επανεκδίδεται νέος σε ενιαίο κείμενο που περιλαμβάνει και τις αναθεω¬ 
ρημένες διατάξεις. 

2. Η ισχύς του παρόντος Κανονισμού αρχίζει από τη δημοσίευσή του 
στην Εφημερίδα της Κυβερνήσεως. 

Το Διοικητικό Συμβούλιο 

Ο Πρόεδρος ΟΆναπλ. Πρόεδρος 

Τα Μέλη 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 25 Σεπτεμβρίου 1991 

Ο ΥΠΟΥΡΓΟΣ 

ΑΡΙΣΤ. ΚΑΛΑΝΤΖΑΚΟΣ 


Αριθ. ΕΣ 36252 ( 2 ) 

Τροποποίηση του Οργανισμού Εσωτερικής ϊπηρεσίας της Κοινότητας 
Επανομής Ν. Θεσσαλονίκης. 

. Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 2,12 και 320 του Ν. 1188/81, 5 και 
10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Την σύμφωνη γνωμοδότηση του Υπηρεσιακού Συμβουλίου του 
άρθρου 14 του Ν. 1586/86 που διατυπώθηκε στο 2/26.6.91 πρα¬ 
κτικό θέμα (15ο). 

4. Την 32/1991 απόφαση του Κοινοτικού Συμβουλίου Επανομής, 
που αφορά τροποποίηση του Οργανισμού Εσωτερικής Υπηρεσίας της 
Κοινότητας. 

5. Τις διατάξεις του άρθρου 164 του Δ.Κ.Κ. (Ν.Δ. 323/89). 

6. Τις 53560/6.8.86, 75643/16.1.87 και 27111/13.7.87 
εγκυκλίους Υπουργείου Εσωτερικών, αποφασίζουμε: 

Εγκρίνουμε την αριθ. 32/1991 απόφαση του Κοινοτικού Συμβου¬ 
λίου Επανομής η οποία αφορά τροποποίηση του Οργανισμού Εσωτερι¬ 
κής Υπηρεσίας της Κοινότητας, όπως αναλυτικά ορίζεται σ αυτή, ώστε 
η διάρθρωση και διαβάθμιση των υπηρεσιών της Κοινότητας να έχει ως 

ϊξής: , , 

Τμήμα Διοικητικών - Οικονομικών - Τεχνικών Υπηρεσιών με τις 
εξής θέσεις: 

ΜΟΝΙΜΟ ΠΡΟΣΩΠΙΚΟ 
ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ Δ.Ε. 

α. Κλάδος ΔΕΙ Διοικητικού 

Τέσσερις (4) θέσεις με βαθμούς Γ-Α 

β. Κλάδος ΔΕ 14 Ελεγκτών Εσόδων - Εξόδων Ο.Τ.Α. 

Δύο (2) θέσεις με βαθμούς Γ-Α 
γ. Κλάδος ΔΕ 27 ηλεκτρολόγων 
Μία (1) θέση με βαθμούς Γ-Α 
ε. Κλάδος ΔΕ 29 οδηγών αυτ/του 
Δύο (2) θέσεις με βαθμούς Γ-Α. 

2. ΚΑΤΗΓΟΡΙΑ Υ.Ε. 

α. Κλάδος ΥΕ 1 Κλητήρων - θυρωρών - Γενικών καθηκόντων 
Μία (1) θέση με βαθμούς Δ-Γ 
β. Κλάδος ΥΕ 16 εργατών Γενικά 
Εξ (6) θέσεις με βαθμούς Δ-Γ. 

3. Προσωρινές προσωποπαγείς θέσεις που κατέχονται με σχέση ερ¬ 
γασίας Ι.Δ. αορίστου χρόνου 

α) Τρεις (3) θέσεις εργατών καθαριότητας 
β) Μία (1) θέση εργάτη ύδρευσης 

Οι ανωτέρω προσωρινές προσωποπαγείς θέσεις καταργούνται όταν 
κενωθούν με οποιονδήποτε τρόπο. 

4. θέσεις μερικής (τρίωρης) απασχόλησης με σχέση εργασίας Ι.Δ. 
αορίστου χρόνου. 

α) Μία (1) θέση καθαρίστριας γραφείων της Κοινότητας, 
β) Μία (1) θέση καθαριστού Νεκροταφείου. 

Προϊστάμενος του Τμήματος θα είναι υπάλληλος της κοινότητας του 
Κλάδου ΔΕ 1 Δ/κού με Α' βαθμό, όπως ειδικότερα αναφέρεται στο άρ¬ 
θρο 9 του Ν. 1586/86. 

Η απόφαση αυτή να δημοσιευθεί στην Εφημερίδα της Κυβερνήσεως. 
Θεσσαλονίκη 20 Σεπτεμβρίου 1991 

Με εντολή Νομάρχη 
Ο Προϊστάμενος κ.α.α. 

Κ. ΣΚΟΡΔΑ 

-ψ- 

Αριθ. 5096 ( 3 > 

Σύσταση ίδιου Νομικού Προσώπου στην κοιν. Ιουλίδας Ν. Κυκλάδων με 
την επωνυμία «Σχολική Επιτροπή Γυμνασίου με τάξεις Λυκείου 
Κέας». 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις: α) των παρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές διατάξεις» (Α 

110) και β) του άρθρου 187 του Δημοτικού και Κοινοτικού Κώδικα 
(ΠΔ 323/1989) Α 146. 

2. Την 25/1991 απόφαση του Κοινοτικού Συμβουλίου Ιουλίδας του 
Νομού Κυκλάδων, για σύσταση σχολικής επιτροπής, αποφασίζουμε: 

1. Συνιστούμε στην Κοινότητα Ιουλίδας του Νομού Κυκλάδων ίδιο 
νομικό πρόσωπο με την επωνυμία «Σχολική Επιτροπή Γυμνασίου με τά¬ 
ξεις Λυκείου Κέας». 

Η συνιστώμενη με την απόφαση αυτή σχολική επιτροπή διοικείται 
από πενταμελές διοικητικό συμβούλιο αποτελούμενο από: 

α) Ένα Κοινοτικό Σύμβουλο που ορίζεται με απόφαση του Κοινοτι¬ 
κού Συμβουλίου Ιουλίδας, ως Πρόεδρο. 

β) Έναν αιρετό εκπρόσωπο της Κοινότητας Κορησσίας Κέας που 
ορίζεται με απόφαση του Κοινοτικού Συμβουλίου Κορησσίας Κέας, 
γ) το διευθυντή του Γυμνασίου με τάξεις Λυκείου Κέας, 
δ) έναν εκπρόσωπο του συλλόγου γονέων και κηδεμόνων του σχο¬ 
λείου, 

ε) έναν εκπρόσωπο των μαθητικών κοινοτήτων του σχολείου. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή σχολικής επιτροπής λήγει με τη λήξη της δημοτι¬ 
κής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη Δη¬ 
μοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλώσιμων υλικών κ.λπ. 
β) Η αμοιβή καθαριστριών 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθν. Παιδείας και Θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 
α) Η ετήσια επιχορήγηση του Κράτους 
β) Η ετήσια επιχορήγηση της Κοινότητας 

γ) Κάθε είδους εισφορές, δωρεές, κληρονομιές και κληροδοσίες 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών 

ε) Πρόσοδοι από την περιουσία του 

6. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ; και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 19 Σεπτεμβρίου 1991 
Η Νομάρχης . 

ΦΕΒΡΩΝΙΑ ΠΑΤΡΙΑΝΑΚΟΤ - ΚΑΡΑΙΣΚΟΤ 
* - 4 - 

Αριθ. 11498 (4) 

Σύσταση ίδιου Νομικού Προσώπου στην κοιν. Αντιπάρου Ν. Κυκλάδων 
με την επωνυμία «Σχολική Επιτροπή Γυμνασίου Αντιπάρου». 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις: α) των παρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές διατάξεις» (Α 
110) και β) του άρθρου 187 του Δημοτικού και Κοινοτικού Κώδικα 
(ΠΔ 323/1989) Α 146. 

2. Τις 37,73/1991 αποφάσεις του Κοινοτικού Συμβουλίου Αντιπά¬ 
ρου του Νομού Κυκλάδων, για σύσταση σχολικής επιτροπής, αποφασί¬ 
ζουμε: 

1. Συνιστούμε στην Κοινότητα Αντιπάρου του Νομού Κυκλάδων ίδιο 


νομικό πρόσωπο με την επωνυμία «Σχολική Επιτροπή Γυμνασίου Αντι¬ 
πάρου». 

Η συνιστώμενη με την απόφαση αυτή σχολική επιτροπή διοικείται 
από πενταμελές διοικητικό συμβούλιο αποτελούμενο από: 

α. Δύο Κοινοτικούς Συμβούλους που ορίζονται με απόφαση του Κοι¬ 
νοτικού Συμβουλίου εκ των οποίων ’ο ένας ως Πρόεδρος της Σχολικής 
Επιτροπής 

β. Το διευθυντή του Γυμνασίου 

γ. Έναν εκπρόσωπο του συλλόγου γονέων και κηδεμόνων του Γυ¬ 
μνασίου 

δ. Έναν εκπρόσωπο των μαθητικών κοινοτήτων του Γυμνασίου 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή σχολικής επιτροπής λήγει με τη λήξη της δημοτι¬ 
κής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη Δη¬ 
μοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλώσιμων υλικών κ.λπ. 
β) Η αμοιβή καθαριστριών 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις Πρωτοβάθμιας και 
Δευτεροβάθμιας εκπαίδευσης για το εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθν. Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 
α) Η ετήσια επιχορήγηση του Κράτους 
β) Η ετήσια επιχορήγηση της Κοινότητας 

γ) Κάθε είδους εισφορές, δωρεές, κληρονομιές και κληροδοσίες 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών 

ε) Πρόσοδοι από την περιουσία του 

6. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα.της Κυβερνήσεως. 

Ερμούπολη, 19 Σεπτεμβρίου 1991 
Η Νομάρχης 

ΦΕΒΡΩΝΙΑ ΠΑΤΡΙΑΝΑΚΟΥ - ΚΑΡΑΪΣΚΟΥ 

- 4 - 

Αριθ. ΕΣ 18601 (5) 

Συγχώνευση των Νομικών Προσώπων «6η Ενιαία Σχολική Επιτροπή 
5ου Δ.Σ. και 22ου Δ.Σ. και Σχολική Επιτροπή 20ου Νηπιαγω¬ 
γείου» Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις των παραγράφων 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις». 

2. Του άρθρου 187 του Δημοτικού και Κοινοτικού Κώδικα 

3. Τις αποφάσεις 185/91 και 217/91 του Δημοτικού Συμβουλίου 
Βόλου για σύσταση των Σχολικών επιτροπών του 5ου Δημ. Σχολείου, 
22ου Δημοτικού και 20ου Νηπιαγωγείου 

4. Τις 12151/91 και 12119/91 αποφάσεις του Νομάρχη Μαγνη¬ 
σίας με τις οποίες έχουν συσταθεί οι ανωτέρω σχολικές επιτροπές 

5. Το γεγονός ότι το 5ο και το 22ο Δημοτικό Σχολείο Βόλου και το 
20ο Νηπιαγωγείο Βόλου συστεγάζονται, αποφασίζουμε: 

1. Συγχωνεύουμε τα νομικά πρόσωπα «6η Ενιαία Σχολική Επιτροπή 
του 5ου και 22ου Δημοτικού Σχολείου Βόλου» και «Σχολική Επιτροπή 
του 20ου Νηπιαγωγείου Βόλου», σε ένα νομικό πρόσωπο, με την επω- 

νυμία «6η Ενιαία σχολική Επιτροπή του 5ου και 22ου Δημ. Σχολείου 
και 20ου Νηπιαγωγείου Βόλου». 

2. Σκοπός του Νομικού προσώπου είναι η διαχείριση των πιστώσεων 
που διατίθενται για τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, αναλωσίμων υλικών 
κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηρίων εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για την σχολική βι¬ 
βλιοθήκη και γενικά με όλα τα μέσα που είναι απαραίτητα για την λει¬ 
τουργία του και γενικώτερα η λήψη όλων των μέτρων που κρίνονται 
αναγκαία για την στήριξη της διοικητικής λειτουργίας των σχολικών 
μονάδων. 

3. Το Νομικό πρόσωπο διοικείται από Διοικητικό Συμβούλιο αποτε- 
λούμενο από: 

α) Ένα Δημοτικό Σύμβουλο ή Συνοικιακό Σύμβουλο, ως Πρόεδρο 
β. Τους εκάστοτε διευθυντές του 5ου και 22ου Δημοτικού Σχολείου 
και του 20ου Νηπιαγωγείου Βόλου. 

γ. Από ένα εκπρόσωπο του συλλόγου γονέων του 5ου Δημοτικού και 
22ου Δημοτικού και 20ου Νηπιαγωγείου. 

δ. Ένα εκπρόσωπο του αντίστοιχου Συνοικιακού Συμβουλίου 
ε. Ένα δημότη 

Τα μέλη των περιπτώσεων α και ε ορίζοντα; από το Δημοτικό Συμ¬ 
βούλιο 

4. Η.θητεία των πρώτων Δ.Σ. των Νομικών Προσώπων λήγει με τη 
λήξη της παρούσης Δημοτικής περιόδου. 

Η θητεία των μελών του ΔΣ ακολουθεί τη δημοτική περίοδο 
Το Διοικητικό Συμβούλιο εκλέγει από τα μέλη τον Αντιπρόεδρο και 
Γραμματέα. . 

5. Πόροι του ,ΝΠ . είναι: 

α. Ετήσια επιχορήγηση του Δήμου 
β. Ετήσια επιχορήγηση του Κράτους 
γ. Κάθε είδους εισφορές, κληρονομιές, κληροδοσίες 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών 

ε. Πρόσοδοι από την περιουσία του 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 19 Σεπτεμβρίου 1991 

Ο Νομάρχης κ.α.α. 

ΒΑΣ. ΜΠΑΝΑΚΑΣ 

-♦- 

Αριθ. 16917 (6) 

Σύσταση ίδιου Νομικού Προσώπου στην Κοιν. Αγίας Κυριακής Ν. Τρι¬ 
κάλων με την επωνυμία «Σχολική Επιτροπή του Δημοτικού Σχο¬ 
λείου και Νηπιαγωγείου της Κοινότητας Αγίας Κυριακής». 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις: α) των παρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές διατάξεις» (Α 
110) και β) του άρθρου 187 του Δημοτικού και Κοινοτικού Κώδικα 
(Π.Δ. 323/1989 τ.Α' 146). 

2. Την 28/1991 απόφαση του Κοινοτικού Συμβουλίου Αγίας Κυ¬ 
ριακής του Νομού Τρικάλων, για σύσταση σχολικής επιτροπής, αποφα¬ 
σίζουμε: 

1. Συνιστούμε στην Κοινότητα Αγίας Κυριακής του Νομού Τρικάλων 
ίδιο νομικό πρόσωπο με την επωνυμία «Σχολική Επιτροπή του Δημοτι¬ 
κού Σχολείου και Νηπιαγωγείου της Κοινότητας Αγίας Κυριακής». 

Η συνιστώμενη με την απόφαση αυτή σχολική επιτροπή διοικείται 
από δμελές διοικητικό συμβούλιο, αποτελούμενο από: 

α. Τον εκάστοτε πρόεδρο της Κοινότητας, ως Πρόεδρο της Επιτρο¬ 
πής 

β. Δύο Κοινοτικούς Συμβούλους που ορίζονται με απόφαση του Κοι¬ 
νοτικού Συμβουλίου. 


γ. Δ/ντή του Δημοτικού Σχολείου 
δ. Δ/ντρια του Νηπιαγωγείου 

Δεν ορίζεται εκπρόσωπος του συλλόγου γονέων και κηδεμόνων γιατί 
δεν υπάρχει σύλλογος. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή σχολικής επιτροπής λήγει με τη λήξη της Δημοτι¬ 
κής και Κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α. Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλώσιμων υλικών κ.λπ. 
β. Η αμοιβή καθαριστριών 

γ. Η εκτέλεση έργων για την επισκευή και συνήρηση των σχολείων 
και του κάθε είδους εξοπλισμού τους. 

δ. Η εισήγηση προς τις αντίστοιχες Διευθύνσεις Πρωτοβάθμιας και 
Δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε. Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ. Η λήψη κάθε άλλου μέτρου που κρίνεται αναγκαίο για τη σήριξη 
της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 
α. Η εήσια επιχορήγηση του Κράτους 

β. Η εήσια επιχορήγηση της Κοινότητας 200.000 δρχ. 
γ. Κάθε είδους εισφορές, δωρεές, κληρονομιές και κληροδοσίες 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών 

ε. Πρόσοδοι από την περιουσία του 

6. Το Νομικό Πρόσωπο εκπροσωπείται στο δικασήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυή να δημοσιευθεί στην Εφημερίδα της Κυβερνήσεως. 

Τρίκαλα, 12 Σεπτεμβρίου 1991 

Ο Νομάρχης 
ΝΙΚΟΣ ΒΑΤΑΛΗΣ 

-Φ- 

Αριθ. 10018 (7) 

Κύρωση αναδασμού αγροκήματος Βατολάκου Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Σχετική εισήγηση της Δ/νσεως Γεωργίας της Νομαρχίας μας, 
αποφασίζουμε: 

Κυρούμε το νέο κτηματικό καθεστώς που διαμορφώθηκε με τον ανα¬ 
δασμό το 1991 στην κτηματική περιοχή της Κοινότητας Βατολάκου, 
όπως αυτό απεικονίζεται στους συνταχθέντες από την Επιτροπή Αναδα¬ 
σμού κτηματολογικούς πίνακες και διαγράμματα της περιοχής αυής. 

Η απόφαση αυή να δημοσιευτεί στην Εφημερίδα της Κυβερνήσεως. 

Χανιά, 19 Σεπτεμβρίου 1991 

Ο Νομάρχης 
ΑΝΤΩΝΗΣ ΝΑΤΣΙΚΑΣ 

- 4 - 

Αριθ. Τ,Τ, 19463 (8) 

Υπαγωγή προσωπικού Κοιν. Έλους στις διατάξεις του Ν. 1188/81. 

Ο ΝΟΜΑΡΧΗΣ ΧΑΝΙΩΝ 

Με την 19463/1991 απόφαση του Νομάρχη Χανιών, που εκδόθηκε 
σύμφωνα με τις διατάξεις του άρθρου 3 του Ν. 1188/81 και ύστερα 
από τη σύμφωνη γνωμοδότηση του αρμόδιου Υπηρεσιακού Συμβουλίου 
της Νομαρχίας, έγινε η υπαγωγή του προσωπικού της Κοινότητας 

Έλους στις διατάξεις του Α' μέρους του Ν. 1188/81, επειδή συντρέ¬ 
χουν οι νόμιμες προϋποθέσεις. 

Χανιά, 20 Σεπτεμβρίου 1991 

Με εντολή Νομάρχη 
Ο Διευθυντής χ.α.α. 

ΕΜΜ. ΚΑΤΣΑΝΕΒΑΣ 

-♦- 

Αριθ. 11303 (9) 

Σύσταση ίδιου νομικού προσώπου στο Δήμο Ψαρών Ν. Χίου με την 
επωνυμία «Ενιαία Σχολική Επιτροπή Γυμνασίου και Λυκείου Ψα¬ 
ρών». 

Ο ΝΟΜΑΡΧΗΣ ΧΙΟΤ 

Έχοντας υπόψη: 

1. Τις διατάξεις του Ν. 1894/90. 

2. Τις διατάξεις του άρθρου 187 του Π.Δ. 323/1989. 

3. Την αριθ. 42/1991 απόφαση του Δημοτικού Συμβουλίου Ψαρών, 
αποφασίζουμε: 

1. Τη σύσταση ίδιου νομικού προσώπου δημοσίου δικαίου (Ν.Π.Δ.Δ.) 
με έδρα το Δήμο Ψαρών, σύμφωνα με τις διατάξεις το άρθρου 187 του 
Π.Δ. 323/89, με την επωνυμία «Ενιαία Σχολική Επιτροπή Γυμνασίου 
και Λυκείου Ψαρών». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει- 
,τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 9μελές Διοικητικό Συμβού¬ 
λιο, αποτελούμενο από: 

α) Τον εκάστοτε Δήμαρχο, ως Πρόεδρο, ή τον Αντιδήμαρχο που ορί¬ 
ζει ο Δήμαρχος ως Πρόεδρο, 
β) Ένα (1) Δημοτικό Σύμβουλο, 

γ) Τους Διευθυντές των Σχολείων Γυμνασίου και Λυκείου, 
δ) Δύο (2) δημότες. 

Τα μέλη με στοιχεία β' και δ' ορίζονται από το Δημοτικό Συμβούλιο, 
ε) Έναν (1) εκπρόσωπο του Συλλόγου Γονέων και Κηδεμόνων οριζό¬ 
μενο από το Διοικητικό Συμβούλιο αυτού (κοινός ο Σύλλογος Γυμνασίου 
- Λυκείου). 

στ) Έναν (1) εκπρόσωπο των μαθητικών Κοινοτήτων του Γ υμνασίου 
και έναν (1) του Λυκείου. 

4. Η θητεία των μελών του Διοικητικού Συμβουλίου είναι τετραετής 
και ακολουθεί τη δημοτική περίοδο. 

5. Το Διοικητικό Συμβούλιο εκλέγει Αντιπρόεδρο και Γραμμα¬ 
τέα. 

6. Πόροι του Νομικού Προσώπου είναι: 

-Η ετήσια επιχορήγηση του Κράτους προς τον Δήμο. 

-Κάθε είδους εισφορές, δωρεές, κληρονομιές, κληροδοσίες. 
-Εισπράξεις από το αντίτιμο των παρεχομένων πραγμάτων ή υπηρε¬ 
σιών. 

-Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 


Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 23 Σεπτεμβρίου 1991 

Ο Νομάρχης 
Γ. ΝΕΓΡΗΣ 

-—- 

Αριθ. 11084 (10) 

Σύσταση ίδιου νομικού προσώπου στην Κοινότητα Σπαρτούντας Ν. 

Χίου με την επωνυμία «Σχολική Επιτροπή Δημοτικού Σχολείου 

Σπαρτούντας». 

Ο ΝΟΜΑΡΧΗΣ ΧΙΟΤ 

Έχοντας υπόψη: 

1. Τις διατάξεις του Ν. 1894/90. 

2. Τις διατάξεις του άρθρου 187 του Π.Δ. 323/1989. 

3. Την αριθ. 13/1991 απόφαση του Κοινοτικού Συμβουλίου Σπαρ¬ 
τούντας, αποφασίζουμε: 

1·. Τη σύσταση ίδιου νομικού προσώπου δημοσίου δικαίου (Ν.Π.Δ.Δ.) 
με έδρα την Κοινότητα Σπαρτούντας, σύμφωνα με τις διατάξεις το άρ¬ 
θρου 187 του Π.Δ. 323/89, με την επωνυμία «Σχολική Επιτροπή Δη¬ 
μοτικού Σχολείου Σπαρτούντας». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επιτελών, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. . , 

3. Το Νομικό Πρόσωπο διοικείται από δμελές Διοικητικό Συμβού¬ 
λιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο ή τον Σύμ¬ 
βουλο που ορίζει ο Πρόεδρος. 

β) Δύο (2) Κοινοτικούς Συμβούλους. 

γ) Το Διευθυντή του Δημοτικού Σχολείου Σπαρτούντας. 

δ) Ένα (1) δημότη. 

Τα μέλη με στοιχεία β' και δ' ορίζονται από το Κοινοτικό Συμβούλιο. 

4. Η θητεία των μελών του Διοικητικού Συμβουλίου είναι τετραετής 
και ακολουθεί την κοινοτική περίοδο. 

5. Το Διοικητικό Συμβούλιο εκλέγει Αντιπρόεδρο και Γραμμα¬ 
τέα. 

6. Πόροι του Νομικού Προσώπου είναι: 

-Η ετήσια επιχορήγηση του Κράτους προς τον Δήμο. 

-Κάθε είδους εισφορές, δωρεές, κληρονομιές, κληροδοσίες. 

-Εισπράξεις από το αντίτιμο των παρεχομένων πραγμάτων ή υπηρε¬ 
σιών. 

-Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 23 Σεπτεμβρίου 1991 

Ο Νομάρχης 
Γ. ΝΕΓΡΗΣ 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙ 


) 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΟΒ 

λειτουργούν καθημερινά από 8.00* έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


.Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


| Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεοης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' 

Δρχ. 

10.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

β) » » » Β' 

» 

19.000 

» 

950 

γ) » » » Γ' 

» 

6.000 

» 

300 

δ) » » » Δ' 

» 

18.000 

» 

900 

ε) » » » Αναπτυξιακών Πράξεων 

» 

12.000 

» 

600 

στ) » » » Ν.Π.Δ.Δ. 

» 

6.000 

» 

300 

ζ) » » » ΠΑΡΑΡΤΗΜΑ 

» 

3.000 

» 

150 

η) » » » Δελτ. Εμπ.& Βιομ. Ιδ. 

» 

6.000 

» 

300 

θ) » » » Αν. Ειδικού Δικαστηρίου 

» 

1.500 

» 

75 

ι) » » » Α.Ε. & Ε.Π.Ε. 

» 

40.000 

» 

2.000 

ια) Για όλα τα Τεύχη 

- » 

85.000 

» 

4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















